รัฐบาลไทย-ข่าวทำเนียบรัฐบาล-ศ. (พิเศษ) ดร. อเนก ร่วมแสดงความยินดีและเยี่ยมชมนิทรรศการ “แสงแรกแห่งศักราชใหม่ สู่ ทศวรรษที่ 7 โดย ศ.เกียรติคุณปรีชา เถาทอง”
วันพฤหัสบดีที่ 27 มกราคม 2565
ศ. (พิเศษ) ดร. อเนก ร่วมแสดงความยินดีและเยี่ยมชมนิทรรศการ “แสงแรกแห่งศักราชใหม่ สู่ ทศวรรษที่ 7 โดย ศ.เกียรติคุณปรีชา เถาทอง”
ศ. (พิเศษ) ดร. อเนก ร่วมแสดงความยินดีและเยี่ยมชมนิทรรศการ “แสงแรกแห่งศักราชใหม่ สู่ ทศวรรษที่ 7 โดย ศ.เกียรติคุณปรีชา เถาทอง”
(22มกราคม 2565)ศ. (พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.)พร้อมด้วยดร.พัชรินรุจา จันทโรนานนท์ ที่ปรึกษา รมว.อว.ร่วมแสดงความยินดีและเยี่ยมชมนิทรรศการ“แสงแรกแห่งศักราชใหม่ สู่ ทศวรรษที่7โดย ศ.เกียรติคุณปรีชา เถาทอง”ณ ชั้น8 ICONSIAM Art & Culture Space
เป็นเวลากว่า6ทศวรรษ ที่ศิลปินแห่งชาติและศิลปินชั้นเยี่ยมคนที่14ของประเทศไทย ศาสตราจารย์เกียรติคุณปรีชา เถาทอง ได้สร้างสรรค์ผลงานศิลปะทั้งด้านงานจิตรกรรมและประติมากรรมและในปี2565ที่จะถึงนี้เป็นปีที่ก้าวสู่ทศวรรษที่7นับเป็นปีสําคัญที่ศิลปินแห่งชาติต้องการถ่ายทอดองค์ความรู้จากศาสตร์ทุกด้านให้ยังคนรุ่นหลังได้เรียนรู้ จึงเกิดเป็นนิทรรศการ“แสงแรกแห่งศักราชใหม่ สู่ทศวรรษที่7ของศาสตราจารย์เกียรติคุณปรีชา เถาทอง”
ภายในนิทรรศการได้จัดแบ่งออกเป็น4ด้านได้แก่ องค์ความรู้ด้านการเรียนการสอน การวิจัยสร้างสรรค์ การบริการวิชาการ และการทํานุบํารุงศิลปวัฒนธรรม (อนุรักษ์ สืบสาน พัฒนา สนับสนุน ส่งเสริม เผยแพร่) ตามพันธกิจของ ศ.เกียรติคุณปรีชา เถาทอง อันเป็นผลงานศิลปะและผลงานประติมากรรมที่รวบรวมจากพิพิธภัณฑ์ทั้ง3แห่งได้แก่ ศูนย์ศิลป์แสงเงา ศูนย์ศิลป์แสงธรรมสุวรรณภูมิ และศูนย์ศิลป์แสงธรรมใจพอเพียร จ.เชียงราย มารวมไว้ ณ ชั้น8โซนICON ART & CULTURE SPACEไอคอนสยาม ตั้งแต่วันนี้ -20ก.พ.2565
โดยภายในงานจะได้พบกับผลงานประติมากรรมหลากหลายที่ศ.เกียรติคุณปรีชา เถาทองได้จัดทําขึ้น อาทิ แบบจําลองวัดใหญ่ชัยมงคล จ.เพชรบุรี ซึ่งเป็นจุดกําเนิดของทฤษฎีแสงและเงา จึงเป็นแรงบันดาลใจให้ท่านอาจารย์สร้างสรรค์ผลงานโมเดลวัดชิ้นนี้ขึ้นมา ถัดมาด้านในจะได้พบกับ สถูปแห่งความรู้ ซึ่งภายในสถูปแห่งนี้ เป็นการแสดงผลงานในช่วงที่ผ่านมา ทั้งผลงานประติมากรรมและผลงานจิตรกรรม กว่า100ชิ้น ซึ่งได้ถูกนํามาจัดแสดงในรูปแบบของการฉายสไลด์ผ่านจอโปรเจคเตอร์
นอกจากนี้ผู้ชมงานสามารถชมผลงานประติมากรรมที่นํามาจัดแสดงในรูปแบบโมเดลจําลอง อาทิอาคารพระพุทธลพบุรี ศรีสุวรรณภูมิ โดยภายในอาคารแห่งนี้จะประดิษฐานพระพุทธรูป พระพุทธลพบุรี ศรีสุวรรณภูมิ และโมเดลอาคารประกอบ ที่จะประดิษฐานพระพุทธรูป89ปาง ที่อ.ปรีชาได้เป็นผู้ออกแบบไว้โดยภายในนิทรรศการแห่งนี้ผู้ชมงานจะได้ชมภาพสเก็ตพระพุทธรูปทั้ง89ปาง ที่เป็นริ้วธงประดับอยู่ในภายในงานนิทรรศการแห่งนี้
รวมถึงโมเดลสําคัญที่อาจารย์ได้ออกแบบไว้ เช่น จุดหมายปลายทางของแสงสุวรรณภูมิ แสงแห่งปัญญาที่มีไทยเป็นศูนย์กลาง โมเดลเสา4ต้นที่อาจารย์ได้นํามาจากการเก็บข้อมูลประเทศในอาเซียน มาถอดความหมายเป็นลวดลายบนเสาทั้ง4ต้น รวมถึงโมเดล ผลงานสระนิเวสวังเวสสะ จังหวัดสุพรรณบุรี ผลงานประตูประติมากรรมประตูสู่ปัญญา จังหวัดระยอง และผลงานประติมากรรมจําลองที่มีชื่อว่า ช่วงเวลาสุนทรียะ9.59น.-16.59น. ณ กรุงรัตนโกสินทร์ ยุค2563/2020
ภายในนิทรรศการจะได้ชมนิทรรศการภาพถ่ายที่เป็นผลงานของศ.เกียรติคุณปรีชา เถาทอง เป็นกําแพงที่รวมผลงานภาพถ่ายโดยฝีมือการถ่ายภาพของศ.เกียรติคุณปรีชา เถาทอง ตั้งแต่ภาพร่าง จนถึงภาพถ่ายผลงานที่ได้จัดสร้างเสร็จแล้วในสถานที่ต่างๆ รวมถึงเรื่องราวช่วงระยะเวลาที่อาจารย์ได้ทํางานมาตลอด6ทศวรรษ แปะเรียงรายบนกําแพงให้ได้ชมกว่าหนึ่งร้อยภาพ และผลงานประติมากรรม ของพระบาทสมเด็จพระปรมินทรมหาภูมิพลอดุลยเดช บรมนาถบพิตร ในหลวงร.9ขณะทรงผนวช รวมถึงหนังสือสะสมอีกมากมาย
รวมทั้งผลงานนิราศศรีอโยธยาซึ่งท่านอาจารย์ได้สร้างสรรค์ผลงานศิลปกรรมร่วมด้วย นอกจากนี้ผู้ชมงานยังสามารถ เรียนรู้เรื่องราวชีวิตการทํางาน ผลงาน ความรู้ แนวคิดและผลงานศิลปะอีกมากมายของศ.เกียรติคุณปรีชา เถาทอง ที่ถูกถ่ายทอดผ่านคิวอาร์โค้ดนับพันชิ้น ซึ่งแต่ละคิวอาร์โค้ด จะพบเรื่องราวที่แตกต่างกัน ในรูปแบบคลิปวีดีโอ ที่ศ.เกียรติคุณปรีชา เถาทอง ได้บันทึกไว้ด้วยตนเอง เพื่อให้คนรุ่นใหม่ได้เรียนรู้และศึกษาอย่างง่ายดาย
พิเศษสําหรับผู้เข้าชมงานนิทรรศการในวันศุกร์ที่31ธันวาคม2564เวลา15.00-17.00น. จะได้รับภาพพิมพ์ชุด ธรรมะ ธรรมชาติ ธรรมศิลป์ ยุคNew Normal (จํานวนจํากัด)
ชมนิทรรศการ“แสงแรกแห่งศักราชใหม่ สู่ทศวรรษที่7”การรวมองค์ความรู้และผลงานศิลปกรรมสําคัญๆของศ.เกียรติคุณปรีชา เถาทอง และร่วมกิจกรรมเวิร์คช้อปเพื่อถ่ายทอดองค์ความรู้ทุกวัน
และร่วมกิจกรรมเวิร์คช้อปเพื่อถ่ายทอดองค์ความรู้ทุกวันเสาร์-อาทิตย์ โดยนิทรรศการจัดแสดงตั้งแต่วันนี้ -20ก.พ.65ณ ชั้น8โซนICONART & CULTURE SPACEไอคอนสยาม ถนนเจริญนคร ติดตามรายละเอียดได้ที่www.iconsiam.com